24.4.2020.

Marko Gajer

**GJK** – Dan planete Zemlje – vježba čitanja i razumijevanja teksta

**Zadatak**: Pročitaj pjesmu i odgovori na pitanja. Odgovore pošalji na mail.

Dan planeta Zemlje



**MALI OBLAK:**

TATA! ČUO SAM DA DANAS

SVOJ DAN SLAVI,

OVAJ LIJEPI

NAŠ PLANET PLAVI.

**TATA OBLAK:**

O, DA! ALI NIJE ON SAMO

PLAVE BOJE,

POGLEDAJ GA SA SVIH

STRANA BOLJE.

**MALI OBLAK:**

SADA KADA GA GLEDAM

MOŽDA JE ZELENI VIŠE,

ALI MI SE ČINI

KAO DA JEDVA DIŠE.

**TATA OBLAK:**

PUNO LJUDI DANAS

ZA NJEGA NE MARI,

PA PO NJEMU BACAJU

RAZNE OTPADNE STVARI.

**MALI OBLAK:**

VIDIM DA ŠUMSKE STAZICE

NISU VIŠE ČISTE,

A I LIJEPE RIJEKE

SVE SU MANJE BISTRE.

**TATA OBLAK:**

O, MALI MOJ

SIGURNO NIJE DOBAR ZNAK

KADA JE OKO NAS

TAKO ZAGUŠLJIV ZRAK.

**MALI OBLAK:**

A ZAŠTO LJUDI NE ČUVAJU

SVOJ PLANET I JEDINI DOM?

A TAKO JE PREKRASAN

U SVAKOM KUTKU SVOM.

**TATA OBLAK:**

LJUDI JURE I ŽURE

SVAKODNEVNO POGNUTIH GLAVA.

**MALI OBLAK:**

I NE VIDE DA OKO NJIH POSTOJI

PRIRODNA LJEPOTA PRAVA.

**TATA OBLAK:**

ONI BI TREBALI SAV OTPAD

PAŽLJIVO SORTIRATI,

I SVE ŠTO SE MOŽE

MOGLI BI RECIKLIRATI.

**MALI OBLAK:**

I MOGLI BI UMJESTO

PROIZVODNJE SMEĆA,

SADITI VIŠE ZELENIH SADNICA,

DRVEĆA I CVIJEĆA.

**TATA OBLAK:**

NADAJMO SE DA ĆE BITI

UBUDUĆE TAKO,

JER BITI DOBAR S PRIRODOM

ZAPRAVO JE LAKO.

**MALI OBLAK:**

ZA PLANET TREBA BRINUTI SVAKI DAN,

A NE SAMO KADA MU JE ROĐENDAN!

Josipa Franjić Radulović

**Pismeno odgovori na pitanja:**

1. Tko razgovara u ovom tekstu?

2. O čemu razgovaraju?

3. Što misliš kako se oblaci osjećaju kad gledaju što sve ljudi rade Zemlji?

4. Što misliš zašto danas puno ljudi ne mari za Zemlju?

5. Što bi im ti poručio?